
    545400 SIGHIŞOARA
Str. Muzeului nr. 7, Tel./Fax 0265 – 771278
  H O T Ă R Â R E A NR. 216
                                                               din 31 august 2022
                       privind aprobarea modificării înscrierii de carte funciară, cu referire la titularul dreptului de 
                  proprietate asupra imobilului – teren înscris în C.F. nr. 59919 Sighișoara, sub nr. cad. 59919
                        și stabilirea apartenenței acestui imobil la domeniul public al Municipiului Sighișoara
            Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 26.004/10.08.2022 şi la Consiliul Local Sighișoara cu nr. 27.172/22.08.2022, de referatul de aprobare, înregistrat cu nr. 26.007/10.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere nota de serviciu cu nr. 25.840/09.08.2022, prin care Serviciul Achiziții, Investiții, Fonduri Europene solicită promovarea unui proiect de hotărâre privind rectificarea în C.F. nr. 59919 Sighișoara a titularului dreptului de proprietate ca fiind U.A.T. Municipiul Sighișoara și stabilirea apartenenței imobilului înscris în acest C.F. la domeniul public al Muncipiului Sighișoara;

Având în vedere adresa Companiei Naționale de Investiții transmisă electronic în data de 21.06.2022, în care se specifică faptul că două dintre condițiile privind eligibilitatea la finanțare a proiectului tip Construire creșă medie în Municipiul Sighișoara sunt rectificarea C.F. nr. 59919 Sighișoara în sensul menționării titularului dreptului de proprietate ca fiind U.A.T. Municipiul Sighișoara și stabilirea apartenenței imobilului la domeniul public local, condiții menționate și în motivarea solicitării Serviciului Achiziții, Investiții, Fonduri Europene;

Având în vedere Hotărârea Consiliului Local Sighișoara nr. 202/29.09.2021 privind însuşirea documentaţiei topo - cadastrale de dezmembrare a imobilului de natură teren intravilan, situat în Municipiul Sighișoara, înscris în C.F. nr. 59102;

Având în vedere titlul de proprietate nr. 152665 emis de Comisia Județeană pentru Stabilirea dreptului de proprietate asupra terenurilor la data de 19.12.2007;

Având în vedere extrasul C.F. nr. 59919 Sighișoara, planul de situație și încheierea O.C.P.I. nr. 22565/14.10.2021;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 26.006/10.08.2022, prin care se propune aprobarea modificării înscrierii de carte funciară, cu referire la titularul dreptului de proprietate asupra imobilului – teren înscris în C.F. nr. 59919 Sighișoara, sub nr. cad. 59919 și stabilirea apartenenței acestui imobil la domeniul public al Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și alin. (14), art. 139 alin. (1) și alin. (3) lit. „g”, art. 196 alin. (1) lit. „a”, art. 286 alin. (4) și a art. 296 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. Se aprobă modificarea înscrierii de carte funciară, cu referire la C.F. nr. 59919 Sighișoara, în sensul că titularul dreptului de proprietate asupra imobilului – teren în suprafață de 7.100 mp., înscris în C.F. nr. 59919 Sighișoara, sub nr. cad. 59919 este U.A.T. Municipiul Sighișoara.

Art. 2. Se aprobă stabilirea apartenenței imobilului – teren înscris în C.F. 59919, sub nr. cad. 59919, în suprafață de 7.100 mp., la domeniul public al Muncipiului Sighișoara.

Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea actualizării/rectificării înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Public Cadastru, Topometrie și Administrare Terenuri Agricole și Forestiere și Serviciul Achiziții, Investiții, Fonduri Europene din cadrul Municipiului Sighişoara.
Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Achiziţii, Investiții, Fonduri Europene;

  2 ex. Serviciul Evidența Patrimoniului și Fond Locativ;  

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” - S.A.

16 ex.  

B.A. 
